انشراح موسى

انشراح على موسى (1937 - 24 نوفمبر 2021) جاسوسة مصرية ، وهى مرات الجاسوس ابراهيم شاهين

 نشأتها 
اتولدت انشراح موسى سنة 1937 فى المنيا ، وفى سنة 1951 خدت الشهادة الاعدادية . وفى سنة 1954 اتجوزت ابراهيم شاهين اللى كان وقتها موظف حسابات فى مكتب مديرية العمل فى مدينة العريش وعاشت معاه هناك وخلفت منه تلات ولاد هما نبيل سنة 1955 و محمد سنة 1956 و عادل سنة 1958

 دخولها فى عالم الجاسوسية 
بعد حرب 67 وتمكن اسرائيل من احتلال سينا نجح واحد من ظباط الموساد اسمه (ابو يعقوب) فى استدراج ابراهيم شاهين علشان يشتغل جاسوس لحساب الموساد بعدما استغل سوء احواله المالية وطلب منه انه يبلغه بأى معلومات عن مصر ودفع له مبلغ 1000 دولار امريكانى كدفعة اولى تحت حساب المهمة المطلوبة منه . ولما كان المبلغ يعتبر ثروة كبيرة بالنسبة للعيله دى مع ظروفها المعيشية الصعبة ، فرحت انشراح موسى بوقوع جوزها فى مستنقع خيانة وطنه وشجعته على الاستمرار فيه وكمان اشتغلت معاه فى الجاسوسية بعدما سافرت معاه لمدينة بئر السبع فى اسرائيل واتعلمت من خبرا الموساد الكتابة بالحبر السرى وارسال المعلومات عن طريق جهاز الارسال اللى استلموه من ظابط الموساد و بعد كده اشتغل معاهم فى الجاسوسية ولادهم التلاتة

 القبض عليها 
بعدما اتعطلت مفاتيح جهاز الارسال اللى بتستعمله انشراح موسى مع جوزها ابراهيم شاهين و اولادهم فى التجسس و إرسال المعلومات لجهاز الموساد ، سافرت انشراح موسى لاسرائيل يوم 26 يوليه 1974 علشان تجيب مفاتيح جديدة . وده اللى خلى (ابو يعقوب) يديها مبلغ 2500 دولار امريكانى مكافأة ليها على جرأتها ده غير انه زود مرتبها الشهرى لمبلغ 1500 دولار امريكانى

 وفاتها 
فى يوم 24 نوفمبر 2021 ماتت انشراح موسى فى بيتها فى تل ابيب واتدفنت حسب شعائر الديانة اليهوديه

 انشراح موسى فى الاعمال الفنية 
تناول المسلسل المصرى السقوط فى بئر سبع انتاج سنة 1994 للكاتب عبد الرحمن فهمى ومن اخراج نور الدمرداش حكاية دخول انشراح موسى فى عالم الجاسوسية لغاية لما تم القبض عليها ، و مثلت شخصيتها فى المسلسل الفنانة اسعاد يونس

 مصادر 

 لينكات برانيه 


تصنيف:منياويه
تصنيف:ناس من مدينة المنيا
تصنيف:جاسوسات
تصنيف:جواسيس اسرائيليين
تصنيف:مجرمين مصريين
تصنيف:خونة لأوطانهم
تصنيف:صهاينه
تصنيف:اسرائيليين مصريين
تصنيف:مسلمين دخلوا فى اليهودية